भिण्ड27/10/2018(rubarudesk) @www.rubarunews.com>> विगत दो माह से सरकारी राशन नहीं मिलने से परेशान अटेर क्षेत्र के ग्राम पिडोरा गांववासी परेशान हैं। दीपावली के 11 दिन शेष हैं जिसके बाद भी स्व सहायता समूह ने गरीब लोगो को राशन नहीं बांटा है जिसके चलते उनकी दिवाली फिकी नजर आ रही है। इस संबंध में शिकायत भी की गई जिसके बाद राशन वितरण करने वाले संचालक के विरुद्ध किसी तरह की कार्यवाही नहीं की जा रही है जिस कारण उसके हौंसले बुलंद है। सितंबर व अक्टूबर माह का राशन नहीं मिलने से उनके परिवार के सामने भुखमरी की स्थिति उत्पन्न हो गई है। जब कि वरिष्ठ अधिकारियों का कहना है कि समय पर गरीबों को राशन वितरण किया, जिसके बाद भी ग्रामीण क्षेत्रों में इस तरह की लापरवाही बरती जा रही है। उचित मूल्य की दुकानों पर आने वाले सामग्री खुद ही चट करने में लगे हुए हैं और अपनी जेब भर रहे हैं वहीं गरीब तपके लोग बाजार से खाद्यान्न मंहगे दाम पर खरीदने में लगे हुए हैं और यह संचालित अपने चहतों को लाभ पहुंचा रहे हैं, जिसके बाद कार्यवाही नहीं की जा रही है।